Avtomobildan saqlaning. Avtomobildan saqlaning — SSSR detektiv komediyasi. Syujeti. Mustaqil teatr aktori va sugʻurta agenti Yuriy Detochkin nihoyatda adolatparvar inson. Agent sifatida uyma-uy yurib, odamlarning moddiy ahvolini oʻrgangach, badavlat va qoʻshimcha (qayerdanligi nomaʼlum) daromadlarga yashayotgan insonlar haqida maʼlumot yigʻadi. U poraxoʻr, chayqovchi, taʼmagir kimsalarni aniqlagach, ularning avtomobillarini oʻgʻirlaydi. Avtomobillar tez muddatlarda sotiladi. Pullarni olgach, Detochkin ularning deyarli hammasini bolalar uyiga xayriya qilib yuboradi. Biroq, vaqti kelib Detochkin qoʻlga tushib qoladi.